Twee platejoggies van lug oor ‘ernstige bewerings’(Foto: Unsplash) Twee van die radiostasie 947 se platejoggies, DJ Fresh (Thato Sikwane) en Euphonik (Themba Nkosi), is dadelik van die lug af gehaal ná ŉ vrou vandeesweek ernstige bewerings teen die twee gemaak het. Primedia Broadcasting, eienaar van die radiostasie, het Saterdag in ŉ kort verklaring gesê hy het met die twee vergader oor die aanklagte teen hulle. “Ons beskou hierdie aangeleentheid in ŉ uiters ernstige lig en maak gebruik van ŉ streng, doelgerigte interne proses om dit te evalueer. Primedia Broadcasting, DJ Fresh en Euphonik het ŉ gesamentlike besluit geneem dat hulle nie nou gaan uitsaai nie, sodat hulle op hierdie saak kan konsentreer,” het Geraint Crwys-Williams, tussentydse uitvoerende hoof, gesê. Die twee platejoggies het die besluit ook self op Twitter gedeel. ???????? pic.twitter.com/LVWOJuxVE5 — DJ Fresh (Big Dawg) (@DJFreshSA) January 16, 2021 EWN berig die vrou het die bewerings, oor ŉ voorval wat glo in 2011 gebeur het, vandeesweek op Twitter gemaak. Luidens die berig is ŉ klagte by die Sunnyside-polisiestasie aanhangig gemaak.